Awal am wamann Marigotakka i qqaren deg tmurt n Mussi; ad negzu dagi,awal d yiwet n tɣawsa, ur yezmir ad yebḍu war lbenyan(4),Amaru Jaque Chevier yeqsed belli ur nezmir ara ad nessemgired gar tewsatin n tsekla timawit war tiẓri i iwulmen i ulaɣmu-agi. Deg ubrid-a ad naf Mulud Maɛmri(5) yessken-d d akken wid yeddren tiwsatin-a timensayin ur sɛin ara ttawilat akken ad xedmen tiẓri, wid yettarun ɣef tewsatin-a (ibarraniyen) ur ddiren ara tasekla-agi timawit. D acu ɣas akken wid yeddren tasekla-agi timawit ur sɛin ara ttawilat akken ad xedmen tiẓri, deg tidet, semgaraden gar tewsatin-a, imi tumant-a (tawsit) tella yakan send ad ttusemmi, aya yettban-d; yiwen mi ara d-yalles tamacahut, yeẓra ɣer ɣur-s mačči d asefru.